ഗംഗ, ബ്രഹ്മപുത്ര നദികളിൽ [[ഇന്ത്യ]], [[ബംഗ്ലാദേശ്]], [[നേപ്പാൾ]] എന്നീ പ്രദേശങ്ങളിലാണ് സുസുവിനെ കാണുന്നത്. ഏതാനം ചില മറ്റു നദികളിലും ഇവ ഉള്ളതായി പറയപ്പെടുന്നുണ്ട്. [[യമുന|യമുനയിൽ]] 1967-ലാണ് അവസാനമായി കണ്ടത്. [[പാകിസ്താൻ|പാകിസ്താനിലെ]] [[ബിയാസ് നദി|ബിയാസ്]], [[സത്‌‌ലജ്]] നദികളിൽ സഹോദരജാതിയായ [[സിന്ധുനദീ ഡോൾഫിൻ|സിന്ധുനദീ ഡോൾഫിനെ]] കണ്ടുവരുന്നു. ചെളിനിറഞ്ഞ അടിത്തട്ടുള്ള പ്രദേശങ്ങളിലാണ് സാധാരണ കാണപ്പെടുന്നത്. സർക്കാരിന്റെ കണക്കു പ്രകാരം 4000 മുതൽ 5000 വരെ സുസുക്കൾ ഉണ്ടാകാനിടയുണ്ട്. ഗംഗയിലും ബ്രഹ്മപുത്രയിലുമായി ഗംഗാ ഡോൾഫിനുകൾ രണ്ടായിരത്തിൽ താഴെ എണ്ണം മാത്രം അവശേഷിക്കുന്നുവെന്നാണ് ഡബ്ല്യു.ഡബ്ല്യു.എഫിന്റെ കണക്ക്. എന്നാലിതും വളരെ കൂടുതലാണെന്നും 200 എണ്ണം മാത്രമേ ഉണ്ടാവാനിടയുള്ളുവെന്നും വാദിക്കുന്നവരുമുണ്ട്.

ഇന്ത്യയുടെ ദേശീയ ജലജീവി
അവലംബം
ആവാസവ്യവസ്ഥ
വംശനാശഭീഷണി